L'Ajuntament de Sagunt entrega els diplomes de Formació Professional per a persones desocupades
26 de juliol 2019

​![](/media/wludserd/42_c_entrega_diplomas_promo_eco-26.jpg)  
  

Este divendres el departament de Promoció Econòmica ha celebrat el lliurament de diplomes dels cursos que s'han realitzat en els últims mesos. Este programa, realitzat pel departament de Promoció Econòmica, i subvencionat per Labora, Servei Valencià d'Ocupació i Formació, va començar enguany per a realitzar accions d'orientació laboral amb persones amb discapacitat i persones en situació d'exclusió social.

  

Els cursos de Formació Professional inclosos en el programa han sigut, Operacions Auxiliars de Servicis Administratius i Generals destinat a persones amb diversitat funcional, i Operacions d'Enregistrament i Tractament de Dades i Documents, orientat a persones en situació d'exclusió social. Els cursos que es van iniciar al gener de 2019, han tingut una durada de 5 mesos i s'han format a un total de 19 persones, 7 dones i 12 hòmens. 

  

Un dels punts més importants d'estes accions formatives és el mòdul de pràctiques professionals no laborals realitzat en empreses del municipi, ja que permet a l'alumnat complementar la formació i desenvolupar les competències professionals adquirides durant la formació en contextos reals de treball.​

  

![](/media/hu3k0iop/42_c_entrega_diplomas_promo_eco-24.jpg)  

  

Després de superar la formació i trobar-se més preparades per al món laboral, les persones assistents han agraït la formació, així com el treball realitzat per les tècniques que durant el curs han coordinat els seus itineraris i els han ajudat a millorar les seues condicions laborals.

  

L'alcalde de Sagunt, Darío Moreno, ha manifestat sentir-se orgullós que l'Ajuntament de Sagunt pose en marxa projectes com este ja que “**són un exemple de la voluntat de continuar apostant per la formació**”. A més, Moreno ha ressaltat que estos cursos servixen perquè l'alumnat acabe sent “**un exemple de superació i que no es rendisca**” i els ha animat perquè se senten orgullosos del que han aconseguit en rebre el títol. L'alcalde també ha donat les gràcies al departament de Promoció Econòmica, així com al professorat, i els ha animat a continuar apostant per este tipus d'iniciatives. A l'acte també ha assistit el regidor de l'Equip de Govern, Javier Timón, qui al costat de l'alcalde i a equip docent han fet lliurament dels diplomes.

  

![](/media/dlaf34xg/42_c_entrega_diplomas_promo_eco-22.jpg)  
![](/media/354nazap/42_c_entrega_diplomas_promo_eco-8.jpg)  
  

El departament, per la seua part, ha volgut destacar la confiança i dedicació que empreses de la localitat han tingut durant este projecte i que han acollit alumnat en els seus locals durant el període de pràctiques no laborals; com són, AFACAM, Digital inter-fax, SL, IES Eduardo Merello, Hi-Qua, SL, IES Camp de Morvedre, SAG, OpenSpace, ACEISYC, Morvedre Grupo de Servicios Ofimáticos, SL, Cristalería Cerezuela, SL i Tarín Cerezuela Servicios, SL.

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-entrega-els-diplomes-de-formacio-professional-per-a-persones-desocupades/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-entrega-els-diplomes-de-formacio-professional-per-a-persones-desocupades/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-entrega-els-diplomes-de-formacio-professional-per-a-persones-desocupades/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-entrega-els-diplomes-de-formacio-professional-per-a-persones-desocupades/)